Public procurement notice: Contract Notice
Published: 2021-01-29
Buyer: Valtioneuvoston kanslia
Country: FI
Contract type: Services
Procedure: Open procedure
CPV classification: 72320000
Estimated value: 500000 EUR
Submission deadline: 2021-03-02
Award criteria: The most economic tender

Technical requirements: Valtioneuvoston kanslia pyytää tarjoustanne maaraporttipalvelujen toimittamisesta tämän tarjouspyynnön ja sen liitteiden mukaisesti. Hankinnasta on julkaistu hankintailmoitus osoitteessa www.hankintailmoitukset.fi (Hilma). Tarjouspyyntö liitteineen on julkaistu hankintailmoituksen yhteydessä.
Valtioneuvoston kanslia varaa oikeuden olla hyväksymättä tarjousta, mikäli tarjous ei ole tarjouspyynnön mukainen tai tarjouksen hyväksymättä jättämiselle on jokin muu perusteltu syy.
Sähköinen maaraporttipalvelu hankitaan pääasiassa ulkoministeriön käyttöön. Palvelun potentiaaliset käyttäjät (noin 95 % käytöstä) ovat ulkoministeriön noin 1 400 työntekijää. Pääsy sähköiseen maaraporttipalveluun tulee kuitenkin olemaan koko valtioneuvostolla (ministeriöt, oikeuskanslerinvirasto ja tasavallan presidentin kanslia). Tilaajan kokonaishenkilömäärä on noin 5 000. Käyttäjämäärän muutoksella ei ole vaikutusta sopimushintaan.
Tilaajan henkilöstöllä on oikeus päästä toimittajan ylläpitämään palveluun, jossa toimittaja julkaisee säännöllisesti tässä tarjouspyynnössä määritellyt raportit. Pääsy mahdollistetaan IP-tunnistautumisella tai muulla tavalla, joka varmistaa sen, että vain tilaajan auktorisoidut käyttäjät pääsevät käyttämään palvelua. Palvelun linkki julkaistaan tilaajan intranetissä sekä muilla sivustoilla, joissa valtioneuvoston käyttöön hankittuja tietoaineistoja esitellään valtioneuvoston henkilöstölle.
Palvelusta saatavien maaraporttien tulee sisältää asiantuntijoiden koostamat tiedot kunkin maan poliittisesta tilanteesta sekä taloudesta. Poliittisilla tiedoilla tarkoitetaan kuvausta valtion perustiedoista (esimerkiksi valtiomuoto, valtion pää, ministerit, puolueet, vaalit), kuvausta vallitsevasta poliittisesta tilanteesta ja tuoreista tapahtumista, tietoja puolueiden kannatuksesta ja mahdollisista vaalituloksista sekä kansainvälisten suhteiden kuvausta. Taloustiedoissa tulisi olla kuvaus maan vallitsevasta taloustilanteesta, ennuste talouden kehittymisestä sekä talouden perustiedot havainnollisina taulukoina (esimerkiksi BKT, tuotanto, ulkomaankauppa ja työttömyys/työllisyys).
Toimittajan sähköinen maaraporttipalvelu voi kattaa varsinaisten raporttien lisäksi toimittajan tuottamaa muutakin sisältöä, kuten uutisia, uutiskirjeitä ja ajankohtaiskatsauksia. Tilaaja ei halua käyttöönsä toimittajan palveluun sisältyvää muuta maksullista sisältöä, kuten esimerkiksi yritys- ja rahoitusliiketoimintaan liittyvää business intelligence -tietoa, markkinatietoja tai maksullisia analyysipalveluita.
Tarjoajan tulee liittää tarjoukseensa sähköistä maaraporttipalvelua koskeva kuvaus. Lisäksi tarjoukseen tulee liittää palvelusta tulostettu ajankohtainen malliraportti seuraavista kolmesta (3) maasta: Suomi, Turkki ja Vietnam. Malliraporttien sisällön tulee vastata palvelusta yleensäkin saatavilla olevia vakioraportteja.
Maaraportti tulee voida ladata ja halutessa tulostaa valmiin valinnan kautta. Raporttien tulee olla englanninkielisiä. Käyttäjällä on oikeus ottaa toimittajan tuottamista raporteista otteita ja tietoja omiin dokumentteihinsa, raportteihinsa ja esityksiinsä niiden lähde ja omistaja mainiten.
Palvelun tulee olla käytössä 24/7 ympäri vuoden. Tarjouskilpailun perusteella tilaaja valitsee yhden (1) toimittajan, jonka kanssa se tekee sopimuksen.
Sopimukseen sisältyy kolme (3) yhden (1) vuoden optiota. Tilaaja tekee päätöksen optioiden käytöstä erikseen vuosi kerrallaan. Option käyttö on ainoastaan tilaajan harkinnassa. Tilaaja ilmoittaa optiovuoden käyttämisestä viimeistään yksi (1) kuukausi ennen sopimuskauden päättymistä.


Award value: 500000